钦定古今图书集成/方舆汇编/职方典/第1074卷 > 汀州府学校考 通志府县志合载
## 钦定古今图书集成/方舆汇编/职方典/第1074卷 > 汀州府学校考 通志府县志合载

本府

汀州府儒学　在卧龙山麓。中为

“圣殿” 旁为两庑，前为戟门，外为泮池，上跨石桥。又

前为棂星门，后为明伦堂，为敬一亭。出仪门甬道为大门，门东折入为土地祠，为省牲所。前为启圣祠。祠内左右为名宦、乡贤祠，而“尊经” 、“文昌” 二阁前后在望焉。启圣祠后为教授廨，侧为两训导廨。射圃在广储门外，距学里许云。

文明书院　：在名宦祠前。崇祯十年，郡守唐世涵捐刱石棂星门、敬一亭、省牲所、土地祠堂、庑廨署，焕然一新。又分试九庠士，庠士辈相率建院，额曰“文明。”

龙山书院　旧在长汀县学左，知府万振孙建。龙江书院　在西门外，弓箭局即旧学舍。万历癸卯年，移建东禅寺。天启甲子，复移今地。厅堂号舍，仍旧增新。后鼎建文昌阁，前树坊表，改扁“龙江” 云。

社学　在旧镇南门外

学田　原额实在八亩五分零。

皇清顺治十八年，改充兵饷。康熙二十一年，总督姚

启圣捐置田五十二亩七分零。

学地　按《府志》二片，一在通津门外弓箭局西，税钱四十贯；一在镇南门旧养济院东，租钱二十五贯。

学塘　一口，在射圃后，本学坐二分，县学坐一分。

学仓　三廒在大门内东偏。弘治四年，知府吴文度建。岁储米五百馀石，以膳师生。今废。长汀县学　按《府志》：“在治东横冈岭左，旧在兴贤门，即郡学旧基。绍兴三年，郡学迁，惟留大成殿。” 开禧间，始建学宇。淳祐间，知县陈显伯修大成殿，复学地之僦于民者，为丽泽堂，为尚志、阅礼、修性三斋。元至正间毁于寇，遂建于县“南五里许。明洪武六年，复建于旧所。正统十四年，又毁于寇。” 景泰七年，首刱大成殿。天顺二年，知府拓基刱建廨宇，绘塑圣贤像。成化八年，河决近学堤岸，议迁郡城内，改移今所。巡道周谟、知府李桓等，议迁郡城内，乃规官地，市易军卫，屋基改移今所。首檄指挥杨瑛、王靖提督，以建大成殿、两庑、戟门、棂星门、明伦堂及两斋堂之后为尊经阁，堂东为号房，阁后为教谕廨舍，殿西为二训导廨舍。外为重门，周围以垣。十五年，知府戴禧重修。十七年，知县谢珪迁外门于东左，遂刱仪门。提学周孟中复规买民地，增广廨舍。十八年，提学任彦常以“庙学” 弗称，复檄绅士各捐助修门堂、廨舍及塑。

先师四配《十哲像》：弘治元年、知县谢珪、迁学门于

庙门右，修葺戟门、两庑。四年，知府吴文度重建两斋及修号房。十年，又修殿堂、棂星门。正德十五年以殿在明伦堂前，沟圳卑湿，令改创。将殿移于西稍前，明伦堂移于东稍后。堂前左为号房九间，将学左开元寺修为殿东西两庑，前戟门、棂星门，殿后为训导衙。将旧殿改为宋文山先生祠，今废。三十一年，知县祝一鉴修。三十九年，知府杨世芳重修，万历三年大修。天启甲子，梁柱颓圮，知县萧奕辅从新鼎建。两庑、棂星门俱各修葺。崇祯三年重修。

皇清康熙二十一年，督学丁蕙等又修。

书院　一在城内东山，一在城外登俊坊。学田　按《县志》原额实在二顷八亩。

皇清顺治十八年，改充军饷。康熙二十一年，总督姚

启圣捐置实田八亩三分八釐零。

外县

宁化县学　在县治后。按旧志，宋建炎二年，创于县东正街，淳熙十年迁于翠华山下。元毁。明洪武十二年，知县张思诚重建。正统元年又建。成化间，改迁未就。正德十五年始迁今所。创建两庑、戟门、左右厢房、棂星门。嘉靖四年，提学邵锐按临，以殿庑圮陋，委知县马淑将拆毁各庵。

木植砖瓦，移造大成殿。馀建明伦堂，更戟门、棂星门、方向堂前左右建二斋，堂后为馔堂，左右建号房二十六间。土地祠在东庑。书器库在西庑。泮池。东西辟二门：东曰“礼门” ，西曰“义路。” 号房各立一总门，东曰“道腴” ，西曰“文会。” 教官廨在殿西北。学门在殿东南。宰牲房俱备。又濬古井于居仁斋前，鱼池于西庑墙后。嘉靖五年，县丞鲍裕建屏墙一带于棂星门外。十年，知县莫大德建启圣祠、敬一亭。隆庆四年，推官吴之儒重修。万历四十三年，重建大殿，增筑旧基尺有二寸，重建尊经阁。四十七年，改启圣祠于翰墨林，改明伦堂于教谕廨。天启六年，学博刘养学又将启圣祠、明伦堂互相更易。今中为：

“先师庙” 后为“明伦堂” ，前两翼为东西两庑，前为戟。

门为“泮池” ，为“棂星门” 、“神厨” 、“神库” 、“省牲所。”

书院　即旧“射圃” ，嘉靖二十九年改建。

社学　一太平巷。五王庙一东门外，五通庙一塔下街夫人庙一西门祐圣堂一安远巡司前，一会同里牛石驿旁。

义塾　在滑石铺宜生桥边。有田，租米十八石。学田　：嘉靖间，知县潘时宜给寺田二顷一十五亩四分，除纳粮差外，每年租银四十五两八钱二分。隆庆间，通判毛子翼给寺田二十二亩五分，除纳粮差外，每年租钱五两九钱二分零，贮收县库，备本学灯油公费。

学仓　址在旧学西

学塘　二口：在西庑后。

上杭县学　在县城北。按旧志，宋乾道三年，随县自锺寮场迁今城隍庙地。嘉定十六年，迁治东一百步，建殿庑、明伦堂、崇德、广业、居仁、游艺四斋。淳祐十一年圮于水。宝祐五年庙重建为楼，更学门于堂左，以别庙学之制。又为二先生祠于学右，祀朱文公，后圮。明洪武九年，知县刘亨重建，省四斋为二，曰尚德、乐育。正统元年，知县张琳建大成殿，殿后为明伦堂。景泰六年，殿坏于蚁，知县黄希礼重建。天顺二年，棂星门坏，诸生李良辈更造以石。成化八年，殿复坏于蚁。教谕胡匡白于督学游明、兵备周谟，劝邑人郭端辈佐费，命郡丞程熙督建之，而易以石柱，并建号房十一间。又从诸生孔经等请，以射圃馀地易民居。中为石台，拆迎恩亭架其上，植桂于旁，扁曰“桂香。” 成化十年改建明伦堂，比旧基稍进丈馀，迁两斋于堂东西。十八年，知县李曰思重建。弘治九年，明伦堂蠹于蚁，佥事周鹏命知县高以政重修。命主簿王俊将淫祠拆毁，取其木石，添用书院。隆庆五年，知县周裔登凿泮为石桥，而移其前石表。巡道王乔桂记。万历二十一年重建。三十八年知县倪应眷开凿泮池，四十五年修建。

皇清顺治十年重修，康熙十九年又修。

龙文会馆　顺治十年，巡道赵映乘创建。在南蛇渡。岁为下都生童课文公所。

清惠书院　在东门外太子宫西畔，古田、白砂二里。向有倒图浮粮，差徭久累。康熙二十年，知县蒋廷铨详免。里民德之，因捐赀创建。

社学　明洪武十五年，知县马淳于各寺观中就便开设四所，年久寖废。

皇清顺治十年，巡道赵映乘立“讲艺堂”于县治前之

右康熙十九年增设。一在县东北，旧察院行台。一在县西南，知县蒋廷铨捐俸重修。

学田　：岁入租银四十七两有奇。旧额岁解学租银一十三两九钱。顺治十四年，奉文以一十三两五钱给贫生，四钱解司。康熙十三年，尽解充饷。二十二年，复分给廪生、贫生。

学仓　三廒明成化八年建，在教谕署后。嘉靖三十年，改建学门前左。今圮。

武平县学　旧在县东兴贤坊。宋乾道间，唐廷坚初建养士院。绍熙间重修。端平尉翁甫又拆振武堂，改建会讲堂，赵汝讘复建大成殿，继刱东庑。淳祐间，林震又刱西庑，并棂星门。元大德间，李实更新。明永乐十五年重建。天顺己卯袁旻修。成化丁亥，知县刘哲重修。甲午知县徐端始改迁今地。万历戊午，同知熊茂松重建。

皇清顺治十三年，知县杨宗昌改建。康熙三十年邑。

令裴振唐，增建“护栏牌坊。” 三十八年，赵良生重修。中为

先师庙两翼为东西两庑，前为戟门，为“泮池。” 知县

杨灿建桥又前，为棂星门、神厨、神库、宰牲所。社学　东在龙津坊，西在进贤坊，南在清德坊，北在明伦坊，俱嘉靖十五年知县詹元相建。清流县学　在县北，即皇华驿故址。旧在县南。

宋元符间建。崇宁间迁县东。建炎间，宁化尉颜熙迁今所。绍兴间毁于赣寇。十三年，县令张秀颖创大成殿、棂星门。绍兴间又毁于寇。端平初，始建大成殿。二年建明伦堂。嘉熙间，邑令林奕建四斋：曰“据德” 、“依仁” 、“游艺” 、“居敬。” 元至正六年，毁于连寇，惟大成门存。明洪武二年，知县朱仲恭始建大成殿、两庑、戟门、棂星门。殿后为明伦堂，东西建养贤、育才二斋。宰牲房、馔堂、厨房、廨舍，无不周备。三十二年创学仓二廒。永乐十四年，又毁于沙寇，惟仓廒仅存。洪熙元年，知县李庠重建。正统十三年，又为沙寇所毁。景泰三年重建。时巡按高明，以学西地窄，复拓基增益，号“房。” 天顺元年改建殿堂、棂星门、两庑、斋坊、馔堂、廒宇。佥事周谟建。学门一座。“成化间，作仪门石鼓。嘉靖十年建敬一亭，立石碑四座。” 万历八年，知县邓邦髦重建。二十五年修。崇祯九年重修。今中为

先师庙：两翼为东、西庑，前为戟门、为“泮池” ，又前为

“棂星门” “神厨” 、“神库” 、“宰牲所。”

学田　：康熙壬戌，浙闽总督姚启圣捐银五十两，置田十亩，岁以师生掌其租粒。

学仓　在学内东北。明洪武中，知县宋忠移于学外东北城隍庙西。

连城县学　在县治东北。宋绍兴四年，县令陈南刱，后迁东南尉司旧址。淳熙间始徙今所。明洪武正统间，屡经修葺。正德八年，将鬻淫祠银从新改造棂星门外，增置大牌坊一座，东、西添修二小坊，额曰“兴贤、育才。” 外凿池一区，扁曰：“洙泗渊源。” 殿后旧有明伦堂，中建门楼，额曰：“进德修业。” 中为桂香亭，亭后为尊经阁，东为乡贤名宦祠，阁后为聚奎楼，东、西、南建号舍三十六间。二十七年，仍迁尉司。万历三年，知县郭鹏迁于山川坛。十二年，知县朱九卿复迁旧址，填学后两塘。二十九年，知县徐大化重修。三十四年濬池。崇祯九年重修。

程公书院　在城隍庙右。祀令程三德、缘首吴宪、周世华等。

雷公书院　一在文昌阁右，一在南岳庙前。祀令雷同声、缘首沈济众、李贞启等。

李公书院　在北门外彰善坊前祀署县别驾李九芳，今颓废，碑尚存缘首《谢表》李和春、黄思德等。

陶公书院　在西郭外，右。祀陶文彦。寇毁，缘首林尧道等。

李公书院　在东门外。祀署县别驾李胜之。王公书院　在东门城内。祀王自成、缘首谢家宝、童应举、谢君赞、谢朝宰等。

社学　：在四门乡约所。

学田　原额实在一十二亩三分九釐。

皇清顺治间充饷。康熙二十一年，总督姚启圣捐买。

实田九亩一分

学塘　三口：一在学宫前，即外大泮池。二在学后，万历十四年，填塞种树。

归化县学　在县西明溪驿前。成化七年置县时，定基于此。知县郭润建。十七年，复建后堂，为讲习所。弘治六年，知县姜凤重建棂星门。正德二年，建尊经阁。嘉靖四十年、万历十年，俱鼎新之。十九年，知县许岸、署教谕陈振阳捐俸修棂星门，左右竖两坊于泮池右构省牲所，扁曰“仁术。” 三十九年重修。四十五年，改建于东门旧常平仓，仓徙旧学。天启七年，巡道朱大典复议改刱于今学地中为

先师庙两翼为东、西两庑，前为戟门、为“泮池” ，又前

为棂星门署教谕戴震雷捐资彩画圣殿两庑，改正“贤儒牌位” 、朱油戟棂二门。修葺泮桥、神厨、神库、宰牲所。

社学　一在县后广济街，万历三十五年，提学熊尚文檄重建。一在西门外宾饯亭。一在石珩乡。一在柳杨里荐福寺。

学田　万历间，知县庞一夔给归上里随图田二十亩二分，又知县史戴德买民田一亩八分。按《县志》

皇清康熙二十一年，浙闽总督姚启圣捐买学田一。

十亩。二十二年，知县王国脉捐买学田六亩零五釐。

学仓　按《府志》，在明伦堂西北。

永定县学　自明成化十五年副使刘城、参议陈渤等刱于县治南，今迁建于治西。中为大成殿，东西两庑各十间在庙前。戟门三间在丹墀前。泮池在戟门前。棂星门一座俱石在泮池外。绿筠书院　在县南一里许。滨河挂榜山尾，正

堂三间，架楼于上，诸生时有肄业于此者。大门三间，右抵山，左抵路。前空地丈馀，后空田一坵。吴公书院　在西郊外。知县吴殿邦建，今废。岳公书院　在旧平西驿地。

卢公书院　在文昌祠左，本府同知卢裕砺署县事时，捐俸建造，朔望聚诸生讲学于此。社学　一在漳南道左，前厅三间，后厅三间。一在东北卧龙山麓，布政司后，扁曰“龙冈社学。” 万历乙未年改建关帝庙。一在文昌祠东，顺治八年，邑人熊兴麟等建。

学田　计共田税一百亩，共租银一十八两零三分，共载粮四石七斗八升一合八勺。内总除纳粮银三两零一分四釐，馀下租银一十五两零一分六釐，发学应充公用。

学地　自新巷直下至大街，横至龙门止，基址相连，门斗赁做房屋，每年纳租。